text: Kørere forbereder sig på Padborg natteræs
  09 september 2015 kl. 08.42
  Folk med benzin i blodet kan glæde sig til lørdag d. 12 august. Der kører den nye racerbilklasse Danish Supertourism Turbo aftenræs i Padborg Park.
  Onsdag summer og brummer Padborg Park af motorlyd, når racerkørerne i Danish Supertourism Turbo forbereder sig på lørdagens løb. De sidste ting på bilerne skal justeres og detaljer afgør, hvem der vinder.
  - De tester dæktryk og indstiller bilerne før løbet, fortæller Poul-Erik Thomsen, Pressechef for DST til TV SYD.
  Lørdagens natteræs starter allerede med træning ved middagstid og fortsætter hele eftermiddagen og aftenen. Det bliver den næstsidste afdeling af sæsonen, der slutter med en finale i oktober.
  Indtil videre er det køreren Michael Outzen fra Fyn, der fører klassen - lørdagens løb vil vise, om han kan holde sin føring.
  Hør Racerkører Michael Outzen fortælle om løbet lørdag. Varighed 0'42
  